# Anni Collan

### Wikipedia

Anni Collan (13. tammikuuta 1876, Rauma - 17. huhtikuuta 1962, Helsinki) oli voimistelunopettaja, naisvoimistelun ja -urheilun sekä partiotyttötoiminnan uranuurtajia Suomessa. Collan esitteli Baseballin suomalaisille 1911 ja käänsi pelin nimen pesäpalloksi. Pesäpalloksi ryhdyttiin 1922 alkaen kutsumaan Tahko Pihkalan kehittämää pitkäpalloa. 1946 Collan sai kouluneuvoksen arvonimen. Hän toimi vuosina 1917–1921 Suomen Naisten Liikuntakasvatusliiton ja 1924–1941 Suomen Partiotyttöliiton pj:na. Anni Collania voidaan luonnehtia järjestöihmiseksi. Elinaikana hän perusti useita seuroja ja yhdistyksiä. 1948 Collanille myönnettiin Suomen liikuntakulttuurin ja urheilun suuri ansioristi joka voi olla vain kahdellatoista elävällä ihmisellä kerrallaan. Suomen partiolaisten yksi ansiomerkeistä on nimetty Anni Collanin mukaan Collanin soljeksi.

Anni Collan oli suomalaisen partiotyttötoiminnan uranuurtaja. Siviiliammatiltaan hän oli Helsingin yliopiston voimistelulaitoksen opettaja ja koulutushallituksen naisten liikuntakasvatuksen tarkastaja. Kouluneuvoksen arvonimi hänelle myönnettiin vuonna 1946. Annia on luonnehdittu avuliaaksi, velvollisuudentuntoiseksi ja rohkeaksi johtajaksi. Annin kerrotaan olleen ehdoton raittiuden ja suomalaisuusasian suhteen. Anni oli myös erittäin taiteellinen harrastaen muun muassa puukäsitöitä. Kun WAGGGS:n maailmankomitea kokoontui Suomessa vuonna 1935, tekivät Annin organisointilahjat sellaisen vaikutuksen, että häntä kutsuttiin Mussoliniksi.

Anni Collanin perustamia järjestöjä ja yhdistyksiä

- Suomen toiseksi vanhin tyttöpartiolippukunta Hespartto 1917
- Kisakenttä-lehti

Anni Collanin julkaisut

- Suomen kansan leikkejä 1904
- Ruumiillinen kasvatus Pohjois-Ameriikan yhdysvalloissa 1916
- Naisten urheiluopas
- Voimistelutelineopas 1926
- Partiotyttöjen opas
- Suomalainen kisapirtti (tanhuja)

- Anni Collan PartioWkissä

Haettu osoitteesta http://fi.wikipedia.org../../../a/n/n/Anni_Collan_0f58.html

Luokat: Partio | Suomalaiset urheiluvaikuttajat

##### Views

- Artikkeli
- Keskustelu
- Nykyinen versio

##### Etsi